OzLabs/hebrew-wiki-articles huggingface dataset:
מרכז התערוכות והכנסים סוקולניקי

מרכז התערוכות והכנסים סוקולניקי (ברוסית: Конгрессно-выставочный центр «Сокольники») במוסקבה, רוסיה הוא אחד ממרכזי התערוכות והכנסים. הוא ממוקם ברובע המנהלי סוקולניקי, ב"פארק סוקולניקי לבילוי ופנאי". זהו אחד מאתרי התערוכות הוותיקים והראשון שהחל את תעשיית התערוכות בברית המועצות והראשון בכל רוסיה כולה. אולם הכנסים נפתח לראשונה בשנת 1959 בתקופה הסובייטית. זה היה האולם המסחרי הראשון לאחר פתיחת מרכז התערוכה של כל רוסיה בשנת 1935 הממוקם לא הרחק משם. מרכז התערוכות סוקולניקי בנוי בצורת: "פארק תערוכות" בניגוד אל מרכז התערוכה של כל רוסיה הבנוי בצורת "עיר תערוכות".

== היסטוריה ==
התערוכה הראשונה שהתקיימה במרכז התערוכות התקיימה בשנת 1959. "התערוכה הלאומית האמריקאית" הייתה האירוע הבינלאומי הראשון שהפגין כמה הישגים זרים בברית המועצות בו נכחו נשיא ברית המועצות דאז ניקיטה חרושצ'וב וסגן נשיא ארצות הברית ריצ'רד ניקסון אשר פתחו רשמית את התערוכה. ביתן התצוגה הראשון והיחידי שהיה אז הדגיש את האירוע. זו הייתה בניית כיפה עגולה שהוקמה על ידי האדריכל והמהנדס האמריקאי ריצ'רד פולר ובכך התחיל סוקולניקי את פעילותו עד היום.

הקמת ביתני תצוגה חדשים החלו בשנות ה-60 ואלה היו מבנים שהוקמו בבנייה קלה בקומה אחת. שנים רבות סוקולניקי היה אתר התערוכות הבינלאומי היחיד בברית המועצות. 56 תערוכות לאומיות ובינלאומיות הוצגו בסוקולניקי בשנים 1959–1976. האירועים הגדולים ביותר הציגו ייצור תעשיות דפוס, כימיה, הנדסת מכונות, מכוניות וגיאודזיה. באותה תקופה ביקרו בביתני התערוכה 19,000 מיליון איש. התערוכה הלאומית האמריקאית (1959) משכה למעלה ממיליון מבקרים ואת התערוכה הלאומית הצרפתית (1961) ביקרו כ -1.8 מיליון איש. את אותו עניין משכו תערוכות תעשייתיות מיוחדות שנערכו במקום.

=== לאחר נפילת ברית המועצות ===
בשנים 2009–2010 המרכז שוחזר ושופץ. הביתנים הישנים תוקנו והוקמו שניים חדשים: ביתנים דו-קומתיים: "ביתן 4" ו-"ביתן 7". בשנת 2011, מרכז התערוכות הפך לחבר מלא באיחוד התערוכות והירידים הרוסי, ב-"איגוד העולמי לתעשיית התערוכות (UFI)" וב-"איגוד מרכזי הקונגרסים הבינלאומי (AIPC)". בשנת 2011 נוצרה אינטראקציה הדוקה בין מרכז התערוכות לבין פארק סוקולניקי הנמצא סביבו ושולבו רעיונות אסטרטגייתיים לפיתוח חדשה שתגדיל את שטח מרכז התערוכות ותפתח את הפארק.
כיום מתחם מרכז התערוכות והכנסים סוקולניקי ומרכז הכנסים סוקולניקי כולל 10 ביתנים ומדי שנה הוא מארח למעלה מ-200 אירועי תערוכות וכנסים מיוחדים ביניהם גם פרויקטים חברתיים. בשנת 2008 נפתח במרכז התערוכות "המוזיאון לקליגרפיה עכשווית" הפועל באופן מסחרי ופרטי.

== ראו גם ==
* ודנ"ח

== קישורים חיצוניים ==

* 
* [https://www.calligraphy-museum.com/en המוזיאון לקליגרפיה עכשווית] - האתר הרשמי

קטגוריה:ברית המועצות: תרבות
קטגוריה:ברית המועצות: כלכלה
קטגוריה:אדריכלות סובייטית
קטגוריה:מוסקבה: מבנים
קטגוריה:מרכזי תערוכות, ירידים וכנסים
לוך או

לוך או (באנגלית: Loch Awe, בגאלית סקוטית: Loch Obha) הוא גוף מים מתוקים גדול במחוז ארגייל וביוט בהיילנדס הסקוטיים. בלוך מספר איים ולחופו נמצא הכפר לוך או.

== הלוך ==
=== גאוגרפיה ===
שטח הלוך 38.5 קמ"ר. אורכו 41 ק"מ ורוחבו המרבי קילומטר. הוא השלישי בגודלו מבין הלוכים בעלי מים מתוקים בסקוטלנד והארוך ביותר מביניהם. כיוון הלוך מדרום מערב לצפון מזרח והוא מקביל בקירוב ללוכים הימיים לוך אטיב ולוך פיין . נהר או מנקז את הלוך אל לוך אטיב ומשם לאוקיינוס האטלנטי. בחלקו הצר ביותר של הלוך עברה בעבר מעבורת ששימשה להעברת בקר בין צידי הלוך.

=== היסטוריה ===
השבטים מקארתור (Clan MacArthur) , קמפבל (Campbell), מקגרגורס (MacGregors) וסטיוארט (Stewart) חיו באזור הלוך. ב-1308 רוברט הראשון, מלך סקוטלנד הביס את שבט מקדוגאל (Clan MacDougall) בקרב שנערך באזור כחלק ממלחמות העצמאות הסקוטית . בשנת 1871 הוקם מלון בנקודה שסביבה התפתח לאחר מכן הכפר לוך או. בשנת 1880 הוקמה בכפר תחנת רכבת. קו הרכבת של מערב ההיילנדס עובר לאורך גדתו הצפונית של הלוך. בעבר פעלה ספינת קיטור שיצאה מהכפר ועברה בכמה נקודות לאורך הלוך. ב-1955 הונח כבל טרנס-אטלנטי באזור והוא חוצה את הלוך בחלקו הצר ביותר.

=== תחנות כוח הידרואלקטריות ===
שתי תחנות כוח הידרואלקטריות פועלות בלוך. תחנת כוח אינבראו (Inverawe), מבוססת על סכירת נהר או, העברת המים דרך תעלה תת-קרקעית והפקת החשמל בנקודה בה המים נשפכים מהתעלה חזרה לנהר בדרכו ללוך אטיב. אתר נוסף שקשור לתחנה זו מפיק חשמל על ידי מעבר מים בסכר מסוג באראז' והנעת טורבינות. תחנת הכוח והסכר הוקמו במהלך שנות החמישים ותחילת שנות השישים של המאה ה-20.

תחנת הכוח השנייה, תחנת קרואקן מבוססת על שיטת אנרגיה שאובה. כשתפוקת החשמל עולה על הביקוש שואבים מים מהלוך לאגם מלאכותי שממוקם מעל הלוך. כשהביקוש לחשמל בשיא, המים משוחררים ומניעים ארבע משאבות-גנרטורים שנמצאים במעבה ההר. הספק התחנה 400 מגה-ואט. בתחנה פועל מרכז מבקרים.

=== תיירות ===
לוך או ידוע כאתר דיג של דגים מסוג טרוטה. דגי סלמון שוחים בלוך, עוברים דרך סכר הבאראז' וממשיכים לנהר אורקי . בלוך מספר איים ובהם חורבות טירות. בקצה הצפוני נמצאים חורבות טירת קילצ'רן , אחת מהטירות המצולמות ביותר בסוקטלנד. ניתן להגיע לטירה בשיט קצר או בהליכה. כנסיית קונאן הקדוש וקפלת פינדוקה הקדוש (Chapel of St Fyndoca) נמצאות בכפר לוך או. בחלקו הצר ביותר של הלוך ממוקמים שני מלונות, אחד בכל גדה. הסופרת מארי סטיוארט גרה בכפר תקופה ארוכה עד מותה.

== גלריה ==
<gallery>
Reflections on Loch Awe.jpg|הלוך וטירת קילצ'רן
00 103 0359 Kilchurn Castle - Schottland.jpg|חורבות טירת קילצ'רן
Loch Awe Hotel - geograph.org.uk - 1780539.jpg|מלון לוך או
Loch Awe Railway Station - entrance.JPG|הכניסה לתחנת הרכבת בכפר
Saint Conan's Kirk, Loch Awe.JPG|כנסיית קונאן הקדוש בכפר
</gallery>

== קישורים חיצוניים ==

*[https://loch-awe.com אתר הכפר לוך או]

== הערות שוליים ==

קטגוריה:סקוטלנד: לוכים
קטגוריה:היילנדס
ליגת העל המונטנגרית בכדורסל

ליגת העל המונטנגרית נקראת גם ארסטה ליגה (במונטנגרית Прва А лига Црне Горе) היא ליגת הכדורסל הראשונה של מונטנגרו, שנוסדה ב-2006 לאחר פירוק סרביה ומונטנגרו ויציאת הקבוצות המונטנגריות מהליגות המשותפות.

==מבנה הליגה==
הליגה מורכבת מכ-11 קבוצות (אך מספר זה משתנה לעיתים) המשחקות בשיטה של שני סבבים, בית וחוץ, בסיום העונה הסדירה 4 הראשונות מעפילות לסופורליגה ומצטרפות לשתי קבוצות משורינות מורנר בר ובודוצ'נוסט פודגוריצה והקבוצות ממקום 5 ומטה עוברות לבית התחתון.
===סופרליגה===
בסבב הסופרליגה מתמודדות 6 קבוצות, 4 הראשונות מהליגה הסדירה ו-2 המשורינות בשני סבבים נוספים בשיטת בית חוץ, ובסיומם 4 הראשונות בסופורליגה מעפילות לטורניר פיינל פור בו נקבעת האלופה. אלופת הליגה וסגנית האלופה משתתפות בהליגה האדריאטית, שתי הקבוצות שסיימו במקומות 1–2 בליגה הסדירה מעפילות לליגה האדריאטית ה-2, בנוסף רשאיות הקבוצות להרשם ליורוקאפ וליורופקאפ במידה ואחת מהקבוצות שסיימו במקומות 1–2 בליגה הסדירה זוכה באליפות רק קבוצה אחת עולה לליגה האדריאטית ה-2.
שתי קבוצות נוספות (מלב היורדת) רשאיות להרשם לליגה הבלקנית.

===הבית התחתון===
הקבוצות שמסיימות במקומות 5 ומטה עוברות לבית התחתון ומשחקות בליגה בשיטת שני סבבים (כאשר נק' קודמות מתאפסות) ובסופם שתי האחרונות מתמודדות במשחק פלייאוף, כאשר המפסידה יורדת לליגת המשנה.

== היסטוריית אלופות ==
{| class="wikitable"
|-
! מקום
!קבוצה
!אליפות
!סגניות
!עונות כאלופה
!עונת כסגנית
|-
!colspan=6|טבלת זכיות
|-
|1||בודוצ'נוסט פודגוריצה||15||1||2007, 2008, 2009, 2010, 2011, 2012, 2013, 2014, 2015, 2016, 2017, 2019, 2021, 2022, 2023||2018
|-
|2||מורנר בר||1||6||2018||2011, 2016, 2017, 2019, 2021, 2022
|-
|3||סוטייסקה ניקשיץ'||0||3||||2012, 2013, 2015
|-
|4||לובצ'ן צטיניה||0||2||||2007, 2010
|-
|5||מוגרן||0||1||||2008
|-
|=||פרימורסקי הרצג נובי||0||1||||2009
|-
|=||ק.ק. זטה||0||1||||2014
|-
|=||סטודנטסקי סנטאר||0||1||||2023
|}

==קבוצת הליגה==
===2020/21===
{| class="wikitable"
|-
!קבוצה
!עיר
|-
!colspan=2|קבוצות הליגה 2020/21
|-
|אולסטראס פודגוריצה||פודגוריצה
|-
|בודוצ'נוסט פודגוריצה||פודגוריצה
|-
|ק.ק. דנילובגרד||דנילובגרד
|-
|איבאר רוז'איה||רוז'איה
|-
|ק.ק ביילו פולה||ביילו פולה
|-
|לובצ'ן צטיניה||צטיניה
|-
|מורנר בר||בר
|-
|פלייבליה 1945||פלייבליה
|-
|ק.ק פודגוריצה||פודגוריצה
|-
|פרימורסקי הרצג נובי||הרצג נובי
|-
|ק.ק סטודנטסקי||פודגוריצה
|-
|סוטייסקה ניקשיץ'||ניקשיץ'
|-
|תאודו טיווט||טיווט
|-
|ק.ק זטה||גולובובצ'י
|}

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מונטנגרו: כדורסל
מונטנגרו
סולין

סולין (בקרואטית: Solin) היא עיירה בחצי האי איסטריה שבקרואטיה, לחוף הים האדריאטי. העיר התפתחה על שרידי העיר סלונה עתיקה.

==היסטוריה==
ההתיישבות באזור החלה עוד בתקופת רומא העתיקה. היא התפתחה לעיר חשובה ובסביבות 300 דיוקלטיאנוס בנה בפרברי העיר ארמון. האזור היה מרכז נצרות חשוב בה התגורר בין היתר אנסטסיוס מנקה הצמר והוקמו מספר כנסיות.

כאשר האזור נכבש על ידי אווארים הם נטשו את העיירה והתיישבו בסביבות הארמון. כך החלה להתפתח העיר ספליט. שרידי הקדושים שהיו בכנסיות העיר הועברו לרומא.

במהלך המאה ה-9 והמאה ה-10 העיר הייתה למרכז חשוב. מלכי קרואטיה בנו בה כנסיות חדשות ובחלקם נקברו בהם. במהלך המאה ה-16 העיר נכבשה על ידי הטורקים ולמעשה לא השתקמה מאז.

כיום היא מהווה פרבר של ספליט.

==קישורים חיצוניים==

* 
* [https://www.mdc.hr/split-arheoloski/eng/FS-dislocirani.html תיאור ממצאים ארכיולוגיים]

קטגוריה:קרואטיה: ערים
קטגוריה:קרואטיה: ערי חוף
טיבאו מין, מלך בורמה

טִיבְּאוּ מִין (בבורמזית: သီပေါ‌မင်; 1 בינואר 1859 – 19 בדצמבר 1916) היה המונרך האחרון של שושלת קונבאונג, מיאנמר של היום. שלטונו החל בשנת 1878 בעודו בן 19 אך נגמר במהרה בשנת 1885 כאשר התרחשה המלחמה האנגלו-בורמזית השלישית וממלכתו סופחה לידי הראג' הבריטי תחת כתר האימפריה של ויקטוריה, מלכת הממלכה המאוחדת.

== ביוגרפיה ==
טיבאו היה בין הצעירים בבניו של המלך מינדון (שלט בשנים 1853–1878) ולמד בצעירותו במנזר בודהיסטי. כמלך הוא הושפע מאוד מאשתו סופיאלאט ואמה, ועלייתו לכס לוותה באלימות רבה ובסכסוכים אזרחיים.

במהלך שלטונו ביצע פעולה להעשרת הסמכויות של הפרלמנט למען מודרניזציה והעלה את מספר המשרדים הממשלתיים מארבע לכדי 14:

בניסיון להיעזר בצרפתים כנגד התפשטותה של השפעת הבריטים אשר סיפחו את בורמה התחתונה בתקופת שלטונו של אביו (במסגרת המלחמה האנגלו-בורמזית השנייה), שלחה ממשלת טיבאו שגרירות לפריז בשנת 1883. שנתיים לאחר מכן נכרתה אמנה מסחרית ונציג צרפתי הגיע למנדליי.

שמועות נפוצו כי ממשלת טיבאו העניקה וויתורים כלכליים בשביל צרפת בתמורה לברית פוליטית, ופקידים בריטיים ביאנגון, קולקטה ולונדון החלו לדרוש לסיפוח מיידי של בורמה עילית.

ההתערבות הבריטית הגיעה לבסוף מתוך סכסוך מסחרי כאשר טיבאו האשים חברת סחר בריטית בהונאת הממשלה הבורמזית. הבריטים מצדם טענו כי היו אלו הבורמזים אשר הערימו עליהם ופנו בדרישה לקנס של 100,000 לירות שטרלינג, למענה שלח המושל הכללי של הודו, פרדריק המילטון, המרקיז דופרין אולטימטום למנדליי באוקטובר 1885 בדרישה לבחון מחדש את המקרה.

טיבאו התעלם מהאולטימטום, וב-14 בנובמבר 1885 פלשו הבריטים לבורמה עילית וכבשו את מנדליי כעבור שבועיים. טיבאו הודח ובורמה עילית שולבה במחוז בורמה הבריטי. טיבאו הוגלה להודו, שם שהה עד מותו.

== קישורים חיצוניים ==

* 
* [https://www.livemint.com/mint-lounge/features/opinion-a-burmese-king-in-an-indian-exile-1559272036233.html מלך בורמזי בגולה הודית]

קטגוריה:בורמזים
קטגוריה:מונרכים שוויתרו על כסאם
קטגוריה:מלכים
קטגוריה:ילידי 1859
קטגוריה:נפטרים ב-1916
פרנק קומרפורד ווקר

פרנק קורפורד ווקר (באנגלית: Frank Comerford Walker; 30 במאי 1886 - 13 בספטמבר 1959) היה עורך דין ופוליטיקאי אמריקאי, שכיהן כמנהל הכללי של דואר ארצות הברית בשנים 1940–1945 וכיושב ראש הוועדה הדמוקרטית הלאומית בשנים 1943–1944.
==ביוגרפיה==
פרנק קומרפורד ווקר נולד בפלימות', פנסילבניה. הוא למד באוניברסיטת גונזגה שבספוקיין, וושינגטון. ב-1909 הוא קיבל תואר במשפטים מאוניברסיטת נוטרדאם. לאחר מכן הוא הצטרף לאחיו תומאס במשרד עורכי הדין שלו בביוט, מונטנה. ב-1913 הוא נבחר לתקופת כהונה אחת בבית הנבחרים של מונטנה.

ב-מלחמת העולם הראשונה התנדב ווקר לצבא ארצות הברית. הוא היה לקצין בדרגת לוטננט והשתתף בקרבות בחזית המערבית. לאחר המלחמה הוא שב לעסוק בעריכת דין.

ב-1925 עבר ווקר לניו יורק, שם הוא היה למנהל וליועץ המשפטי של תיאטראות קומרפורד, רשת של בתי קולנוע בבעלות קרוב משפחתו, מייקל קומרפורד.

בניו יורק הרחיב ווקר את פעילותו הפוליטית והיה לאחד מראשוני תומכיו של פרנקלין דלאנו רוזוולט. ב-1931 הוא היה שותף לייסוד האגודה למען נשיאותו של רוזוולט. ב-1932 הוא היה לגזבר של הוועדה הדמוקרטית הלאומית. עד למותו של רוזוולט היה ווקר אחד מיועציו הקרובים.

כאשר היה רוזוולט לנשיא ארצות הברית ב-1933, הוא מינה את ווקר כמזכיר מועצת החירום הלאומית (גוף שבהמשך נטמע במשרד הרשות המבצעת של הנשיא), סוכנות שפעלה במסגרת הניו דיל והייתה קשורה למנהל השיקום הלאומי .

ב-1940 מונה ווקר כמנהל הכללי של דואר ארצות הברית במקומו של ג'יימס פארלי, שהיה גם הוא יושב ראש הוועדה הדמוקרטית הלאומית ומנהל מסע הבחירות של רוזוולט. במקביל לתפקידו כמנהל הכללי של הדואר, המשיך ווקר בתפקידו כיועץ פוליטי, והשתתף לעיתים קרובות בדיונים שלא היו קשורים לפעילות מחלקת הדואר. לדוגמה, בדיונים שקדמו להמתקפה על פרל הארבור בדצמבר 1941, הוא היה בקשר קבוע עם שגריר יפן קיצ'יסבורו נומורה .

ב-1943 נבחר ווקר כיושב ראש הוועדה הדמוקרטית הלאומית וכיהן בתפקיד עד 1944, עת הוחלף על ידי רוברט האנגן. במאי 1945 הודיע ווקר על פרישתו מתפקידו כמנהל הכללי של הדואר, כדי לאפשר לנשיא החדש הארי טרומן למנות לתפקיד אדם מטעמו. טרומן בחר גם לתפקיד זה את האנגן, שהחליף את ווקר ב-1 ביולי. בהמשך השנה מינה טרומן את ווקר כחבר במשלחת ארצות הברית לאומות המאוחדות.

פרנק קומרפורד ווקר נפטר בניו יורק ב-13 בספטמבר 1959, בגיל 73.

==קישורים חיצוניים==

* [https://web.archive.org/web/20100708053521/http://millercenter.org/academic/americanpresident/fdroosevelt/essays/cabinet/520 פרנק קומרפורד ווקר] באתר מרכז מילר של אוניברסיטת וירג'יניה 
* 

קטגוריה:המנהלים הכלליים של דואר ארצות הברית
קטגוריה:בוגרי אוניברסיטת נוטרדאם
קטגוריה:חברי הקבינט של ארצות הברית בממשל פרנקלין דלאנו רוזוולט
קטגוריה:חברי הקבינט של ארצות הברית בממשל הארי טרומן
קטגוריה:יושבי ראש הוועדה הדמוקרטית הלאומית
קטגוריה:חברי בית המחוקקים של מונטנה
קטגוריה:אמריקאים שנולדו ב-1886
קטגוריה:אמריקאים שנפטרו ב-1959
No Church in the Wild

No Church in the Wild הוא סינגל שהוקלט על ידי הראפרים האמריקאים ג'יי זי וקניה וסט, מתוך אלבומם המשותף, Watch the Throne, בשיתוף הזמרים האמריקאים פרנק אושן ודה-דרים. השיר יצא לאור ב-20 במרץ 2012, על ידי חברות התקליטים רוק-א-פלה רקורדס, רוק ניישן ודאף ג'אם, כסינגל השביעי מתוך האלבום.

השיר הגיע בשיאו למקום ה-72 במצעד הבילבורד הוט 100 והגיע ל-40 הראשונים במצעד שירי הראפ ומצעד שירי ה-R&B\היפ הופ. השיר הועמד בטקס גראמי ה-55 לקטגוריית קליפ השנה וזכה בפרס גראמי לביצוע הראפ/שירה הטוב ביותר.

== רקע ==
ג'יי זי וקניה וסט הם ראפרים אמריקאים ששיתפו פעולה בשירים רבים יחד, בהם "Run This Town", "Swagga Like This" ו-"Monster".<ref></ref><ref name="pitchfork.com"></ref> בשנת 2010, החלו לעבוד על אלבומם המשותף, Watch The Throne.<ref name="pitchfork.com"/> בתחילת 2011, הוציא פרנק אושן את מיקסטייפ הבכורה שלו, Nostalgia Ultra, שזכה לשבחים מהמבקרים.<ref></ref><ref></ref> המיקסטייפ עניין את וסט, שעל פי הדיווחים היה "מעריץ גדול" של אושן,<ref name="mtv.co.uk"></ref> ולאחר מכן הזמין וסט את אושן להשתתף בשני שירים מתוך אלבומם המשותף שלו ושל ג'יי זי, כשהשני היה "Made in America". שני השירים הקולטו בניו יורק,<ref name="mtv.co.uk"/><ref></ref> והופקו על ידי וסט ו-88-קיז.<ref name="billboard.com"></ref>

מפיק השיר 88-קיז ביקר את וסט באופן רנדומלי כדי להגיד שלום, ונקלעו השניים למפגש הקלטות האלבום Watch the Throne יחד עם ג'יי זי והמפיקים האמריקאים קיו-טיפ, נו איי.די. ונועה גולדשטיין. 88-קיז ניגן 20 מהפקותיו שנכללו בעמוד ה-SoundCloud שלו ולטענתו, "כולם בחדר פשוט התחילו להשתגע". כעבור שעה הם בחרו את ההפקה שתהיה חלק מהשיר. למחרת, פגש 88-קיז בפעם הראשונה את פרנק אושן ושמע את הפזמון. בימים אלו הקליטו גם ג'יי זי ו-וסט את חלקם בשיר. לזמן מה, נותר השיר לא גמור אך הושלם בסמוך להוצאת האלבום.<ref name="billboard.com"/> השיר מכיל בתוכו דגימות מהשירים "K Scope" של פיל מנזנרה , "Sunshine Help Me" של ספוקי תות' ו-"I Won't Tell the Truth About You" של ג'יימס בראון.

== וידאו קליפ ==
הווידאו קליפ של השיר צולם בסוף אפריל 2012 בפראג ובוים על ידי רומיין גברס . בקליפ הופיעו מאתיים ניצבים, המחולקים למשטרה ופושעים. הקליפ פורסם ב-29 במאי 2012. מגזין רולינג סטון דיווח כי הקליפ מתאר התנגשות עגומה בין מספר רב של מפגינים לשוטרים.<ref></ref> נכון לאוקטובר 2020, לקליפ כ-89 מיליון צפיות באתר יוטיוב.

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
! דנמרק (IFPI Denmark)
| פלטינה
| 30,000
|-
! איטליה (FIMI)
| זהב
| 25,000
|-
! ארצות הברית (RIAA)
| פלטינה
| 1,000,000
|-
! בריטניה (BPI)
| זהב
| 400,000
|}

== קישורים חיצוניים ==

== הערות שוליים ==

קטגוריה:שירי 2012
קטגוריה:שירי ג'יי-זי
קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי מייק דין
קטגוריה:שירים שנכתבו על ידי קניה וסט
קטגוריה:שירים שהופקו על ידי קניה וסט
קטגוריה:זוכי פרס גראמי לביצוע הראפ המלודי הטוב ביותר
קטגוריה:סינגלים בהוצאת דף ג'אם רקורדינגס
קטגוריה:סינגלים בהוצאת רוק-א-פלה רקורדס
טירת מידהופ

טירת מידהופ היא בית מגדל מהמאה ה-16 בסקוטלנד, הממוקם בכפר אברקורן באחוזת הופטון, ממערב לדרום קווינספרי, בפאתי אדינבורו.

== היסטוריה ==
הטירה הנטושה שניתן לראות היום מייצגת את בית המגדל בן 5 הקומות והמגדל. בשנת 1678 הטירה עברה מתיחת פנים כאשר הוסר מגדל הכניסה והרחבה למזרח הוגדלה והוארכה. פתח חדש נוסף יחד עם חצר קטנה בגודל , מדרום.

במאה ה-15 השתייכה למשפחת מרטין.<ref>Acts of the Lords Auditors of Causes and Complaints (Edinburgh, 1839), p. 178.</ref> במהלך המאה ה-16 השתייכה הטירה לאלכסנדר דראמונד ממידהופ, אחיו של רוברט דראמונד מקארנוק, אדון העבודה לכתר סקוטלנד. אבן עם הכיתוב "AD 1582 MB" מנציחה את אלכסנדר ואשתו מרג'ורי ברוס.<ref>MacGibbon & Ross, Castellated and Domestic Architecture, ii, (1887), 502-507</ref>

תקרה מצוירת מהמגדל שוקמה על ידי סקוטלנד ההיסטורית באדינבורו; היא תוכננה להיות מוצגת לציבור בארמון הולירוד.<ref>http://www.royalcollection.org.uk</ref> כוללת מוטיבים של גליל סינפויל וככל הנראה מנציח את נישואיו של סר רוברט דראמונד, שהפך ללורד בשנת 1619, ליורשת המילטון.<ref>House of Drummond, David Malcolm, Edinburgh (1808), 33.</ref> המוטו המשפחתי היה "ad astra per ardua"<ref>The General Armory of England, Scotland, Ireland and Wales, Bernard Burke, Harrison & Sons, 1884, p. 301</ref> ולשברים מהתקרה המצוירת אחרת היו כוכבי זהב המיוצגים בסמל אבירים.

שובך גדול, שני חדרים, היכל, בסוף המאה ה-17, נוספו באורך מדרום-מזרח.
== בתרבות הפופולרית ==
טירת מידהופ שימשה לצילומי הסדרה זרה מבית סטארז כבית משפחתו של ג'יימי פרייזר בשם "לליברוך" (Lallybroch) אך ידוע גם בשם ברוך טואראך (Broch Tuarach).
== גלריה ==
<gallery>
קובץ:Midhope Castle 01.JPG|הטירה ממזרח.
קובץ:Midhope Tower, West Lothian-geograph-2456996.jpg|נוף לחצר של הטירה
קובץ:Midhope Castle 07.JPG|הגישה לטירה
</gallery>
== לקריאה נוספת ==
<div class="mw-content-ltr">
* Mike Salter, (1985). Discovering Scottish Castles. Shire Publications Ltd. ISBN 0-85263-749-7.
</div>

== קישורים חיצוניים ==

* [http://www.armadale.org.uk/midhope.htm תמונות מטירת מידהופ]
* אחוזת הופטון ([https://web.archive.org/web/20160816113309/http://hopetoun.co.uk/estate/media-location-sharing-with-venue-hire/outlander-at-hopetoun/ טירת מידהופ])

== הערות שוליים ==

מידהופ
קטגוריה:סקוטלנד: מבנים רשומים דרגה A
קטגוריה:מונומנטים רשומים
יחסי ג'יבוטי – סנט קיטס ונוויס

יחסי ג'יבוטי–סנט קיטס ונוויס הם היחסים הדיפלומטיים הרשמיים בין רפובליקת ג'יבוטי ובין פדרציית סנט כריסטופר ונוויס.

== סקירה כללית ==
היחסים הרשמיים בין המדינות יוסדו ב-20 בפברואר 2020 כשנחתם בניו יורק מסמך רשמי בידי מוחמד סיאד דואלה, שגריר ג'יבוטי לאומות המאוחדות, ובידי סאם קונדור, שגריר סנט קיטס ונוויס לאומות המאוחדות. משרד החוץ של סנט קיטס ונוויס פרסם הצהרה בה נאמר שהשגרירים דנו בפגישתם גם בהעמקת היחסים בין המדינות דרך אינטרסים ויעדים משותפים.

==הערות שוליים==
קרמר (אי)

האי קרמר או האי קריימר (באנגלית: Kramer Island) הוא אי מכוסה קרח, בארכיפלג מרשל, הממוקם בתוך מדף הקרח סולזברגר מול חופי ארץ מארי בירד, שבאנטארקטיקה.

אורכו של האי 4 קילומטרים.

האי ממוקם בין האי נולן ורכס קורט.

== היסטוריה ==
=== גילוי ומיפוי האי ===

האי מופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1959–1965.

=== מקור השם ===

שמו של האי ניתן לו על ידי הוועדה המייעצת לשמות אנטארקטיים.

האי נקרא על שמו של מייקל ס. קרמר (Michael S. Kramer), שהיה מטאורולוגי בתחנת בירד, בשנת 1968.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:8194 האי קרמר], באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=7803&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR האי קרמר], באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=8194&fid=antgeo_113 תצלום לוויין של אזור האי קרמר]
* [https://mapcarta.com/25618364 מפת אזור האי קרמר]
* [http://distancebetween.info/kramer_island מחשבון מרחקים - המרחק מהאי קרמר לאתרים סמוכים]
* [https://www.timeanddate.com/astronomy/@6636343 תחזית זריחת/שקיעת שמש/ירח עדכנית עבור האי קרמר]
* [https://www.meteoblue.com/en/weather/current/kramer-island_antarctica_6636343 מזג אוויר נוכחי מעודכן באי קרמר]
** [https://www.meteoblue.com/en/weather/14-days/kramer-island_antarctica_6636343 תחזית מזג אוויר עדכנית ארוכת טווח עבור האי קרמר]
** [https://www.meteoblue.com/en/weather/archive/yearcomparison/kramer-island_antarctica_6636343 סטטיסטיקות מזג אוויר ונתוני מזג אוויר היסטוריים עבור האי קרמר]

== הערות שוליים ==

קטגוריה:ארץ מרי בירד: איים
בית הכנסת כהנים הדינתרייתא

בית הכנסת כהנים הדינתרייתא הוא בית כנסת הממוקם ב"חארה אל כבירה" ("הכפר הגדול"), השכונה היהודית הממוקמת בפאתי העיר חֹמֶת שׂוּק (בערבית: "מחוז השוק"), באי ג'רבה בתוניסיה.

בית הכנסת נקרא על שם הכפר היהודי העתיק ג'ג'ירט, אר-ריאד המודרני, הידוע גם בשם "חארה אל זגירה" ("הכפר הקטן"), שנמצא כמה קילומטרים דרומית לחֹמֶת שׂוּק. על פי המסורת, בכפר זה התיישבו היהודים הראשונים, בני הכהנים שהוגלו מירושלים בזמן חורבן בית המקדש הראשון בירושלים. החלק הפנימי מכוסה בפאר באריחים צבעוניים דקורטיביים.

יש להבדיל בין בית הכנסת לבית הכנסת אלגריבה. ייסודו של אל גריבה נובע גם ממנוסת הכהנים מחורבן בית המקדש השני במהלך המצור על ירושלים (70). האגדה מספרת כי הם הביאו איתם דלת מבית המקדש, שמכוסה בקיר של בית הכנסת.<ref>The B'nai B'rith international Jewish monthly: Volume 115 B'nai B'rith - 2000</ref>

== ראו גם ==
* יהדות תוניסיה

==קישורים חיצוניים==

==הערות שוליים==

קטגוריה:ג'רבה
כהנים הדינתרייתא
כהנים הדינתרייתא
כהנים הדינתרייתא
נולן (אי, אנטארקטיקה)

האי נולן (באנגלית: Nolan Island) הוא אי מכוסה קרח, הממוקם בתוך מדף הקרח סולזברגר מול חופי ארץ מארי בירד, שבאנטארקטיקה.

אורכו של האי 11 קילומטרים.

האי ממוקם 3.7 קילומטרים מצפון לרכס קורט.

== היסטוריה ==
=== גילוי ומיפוי האי ===

האי מופה על ידי השירות האנטארקטי של ארצות הברית בין השנים 1939–1941.

=== מקור השם ===

שמו של האי ניתן לו על ידי הוועדה המייעצת לשמות אנטארקטיים.

האי נקרא על שמו של ויליאם ג'י. נולן (William G. Nolan), מצי ארצות הברית, שהיה מפעיל מכ"ם בספינת צי ארצות הברית גליישר (USS Glacier), בעונות המחקר (הקיץ האנטארקטי) 1957–1958 ו- 1961–1962.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:10782 האי נולן] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=10337&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR האי נולן] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=10782&fid=antgeo_117 תצלום לוויין של אזור האי נולן]
* [http://distancebetween.info/nolan_island מחשבון מרחקים - המרחק מהאי נולן לאתרים סמוכים]
* [https://www.meteoblue.com/en/weather/current/nolan-island_antarctica_6622338 מזג אוויר נוכחי מעודכן באי נולן]
** [https://www.meteoblue.com/en/weather/14-days/nolan-island_antarctica_6622338 תחזית מזג אוויר עדכנית ארוכת טווח עבור האי נולן]
** [https://www.meteoblue.com/en/weather/archive/yearcomparison/nolan-island_antarctica_6622338 סטטיסטיקות מזג אוויר ונתוני מזג אוויר היסטוריים עבור האי נולן]

== הערות שוליים ==

קטגוריה:ארץ מרי בירד: איים
שלוס פילסק

שלוס פילסק או טירת פילסק (בגרמנית: Schloß Filseck) היא טירה ליד אוינגן , מחוז גופינגן , באדן-וירטמברג, גרמניה.<ref>Karl Baedeker, Southern Germany and the Austrian Empire: Handbook for Travellers (Coblenz, London and Paris, 1868), p. 8.</ref> שמה של הטירה נגזר מנהר הפילס , אשר נמצא בסמוך. הטירה מהווה כיום מסעדה, מוזיאון ומרכז תרבות, ובו גם ארכיון מחוז גופינגן.<ref>Gilya Gerda Schmidt, Sussen Is Now Free of Jews: World War II, the Holocaust, and Rural Judaism (Fordham University Press, 2012), p. xii.</ref>

== היסטוריה ==
הטירה המקורית נבנתה במאה ה-13 על ידי ספירת אייכלברג. ב-1596, הטירה נרכשה על ידי בורקהרד פון ברליכינגן , ושופץ בסגנון הרנסאנס. ב-1749–1920, הטירה הייתה בבעלות שושלת הבנקאים פון מינץ'.

ב-1971, הטירה נשרפה וספגה נזק בחלקים הדרומיים והמערביים של הטירה. שחזור הטירה התבצע רק ב-1968–1994, לאחר שנרכשה על ידי מחוז גופינגן באותה שנה. מאז 2008 הטירה מנוהלת על ידי קרן שלוס פילסק (בגרמנית: Schloss Filseck Stiftung) של בנק החיסכון של מחוז גופינגן (בגרמנית: Kreissparkasse Göppingen).<ref>[https://www.stuttgart-tourist.de/a-schloss-filseck Schloss Filseck] , Stuttgart Region tourism website. Accessed 10 December 2016.</ref>

== גלריה ==
<gallery>
קובץ:Filseck,_Uhingen,_Andreas_Kieser.png|תיאור של שלוס פילסק בספרי רישומי היערות שיצר אנדראס קיזר (בערך 1680)
קובץ:UhingenSchlossFilseck-pjt.jpg|החצר הפנימית של שלוס פילסק
קובץ:Schloss Filseck.jpg|מבט על שלוס פליסק מכיוון דרום-מזרח
קובץ:Schloss Filseck Infotafeln.jpg|לוחות מידע בשלוס פילסק
קובץ:Schloss Filseck Schlossgarten.jpg|הגן של שלוס פילסק
</gallery>

== קישורים חיצוניים ==

* 

== הערות שוליים ==

קטגוריה:גרמניה: טירות
קטגוריה:באדן-וירטמברג: מבנים
בתוך בתי הסוהר הקשים בעולם

בתוך בתי הסוהר הקשים בעולם (באנגלית: Inside the World's Toughest Prisons) היא סדרת טלוויזיה תיעודית בת שבע עונות שהופקה על ידי Emporium Productions הבריטית ושודרה בערוץ 5 הבריטי ומשודרת בנטפליקס.

הסדרה התיעודית מציגה בכל 23 הפרקים את החיים בבתי כלא קשים ברחבי העולם הן מנקודת מבטם של האסירים והן מנקודות מבטם של הסוהרים. העונה הראשונה שודרה בערוץ 5 הבריטי, בהנחייתו של העיתונאי האירי פול קונולי. שאר העונות משודרות בנטפליקס והיו בהנחייתו של העיתונאי הבריטי רפאל רו, אשר ריצה בעצמו מאסר של 12 שנים בגין פשע שלא ביצע.

== סקירת הסדרה ==

== עלילת הסדרה ==
=== עונה 1 ===
עונה 1 בהנחיית פול קונולי שודרה ב-2016 בערוץ 5 הבריטי. 
{| class="wikitable" style="text-align: center;"
!מס' פרק
!שם הפרק
!תאריך שידור מקורי
|-
|1
|הונדורס
|20 באפריל 2016
|-
|2
|פולין
|27 באפריל 2016
|-
|3
|מקסיקו
|3 במרץ 2016
|-
|4
|הפיליפינים
|4 במאי 2016
|}

=== עונה 2 ===
עונה 2, בהפקת נטפליקס בהנחיית רפאל רו, יצאה לאור ב-6 ביולי 2018 בנטפליקס.
{|class="wikitable" style="text-align: center;"
!מס' פרק
!שם הפרק
!תאריך שידור מקורי
|-
|1
|ברזיל: כלא הכנופיה
| rowspan="4" |6 ביולי 2018
|-
|2
|אוקראינה: הכלא באזור המלחמה
|-
|3
|פפואה גינאה החדשה: כלא הפריצה
|-
|4
|בליז: הכלא שמצא את אלוהים
|}

=== עונה 3 ===
עונה 3, בהפקת נטפליקס בהנחיית רפאל רו, יצאה לאור ב-14 בדצמבר 2018 בנטפליקס.
{| class="wikitable" style="text-align: center;"
!מס' פרק
!שם הפרק
!תאריך שידור מקורי
|-
|1
|קוסטה ריקה: כלא על סכין
| rowspan="4" |14 בדצמבר 2018
|-
|2
|קולומביה: כלא נרקו
|-
|3
|רומניה: כלא צועני
|-
|4
|נורווגיה: הכלא המושלם?
|}

=== עונה 4 ===
עונה 4, בהפקת נטפליקס בהנחיית רפאל רו, יצאה לאור ב-29 ביולי 2020 בנטפליקס.
{| class="wikitable" style="text-align: center;"
!מס' פרק
!שם הפרק
!תאריך שידור מקורי
|-
|1
|פרגוואי: הכלא המסוכן ביותר על פני כדור הארץ
| rowspan="4" |29 ביולי 2020
|-
|2
|גרמניה: כלא הטיפול
|-
|3
|מאוריציוס: כלא העונש הקיצוני
|-
|4
|לסוטו: התמודדות עם אלימות מינית
|}

=== עונה 5 ===
עונה 5, בהפקת נטפליקס בהנחיית רפאל רו, יצאה לאור ב-9 בינואר 2021 בנטפליקס.
{| class="wikitable" style="text-align: center;"
!מס' פרק
!שם הפרק
!תאריך שידור מקורי
|-
|1
|דרום אפריקה: הכלא של כנופיות המספרים
| rowspan="3" |9 בינואר 2021
|-
|2
|הפיליפינים: כלא "המלחמה בסמים"
|-
|3
|גרינלנד: בית סוהר בקרח
|}

== קישורים חיצוניים ==
* 

== הערות שוליים ==

קטגוריה:סדרות טלוויזיה תיעודיות של נטפליקס
קטגוריה:סדרות טלוויזיה בריטיות שעלו לשידור בשנות ה-2010
אירמנטס סטומבריס

אירמנטס סטומבריס (בליטאית: Irmantas Stumbrys; 30 במאי 1972, באליטא, הרפובליקה הליטאית, ברית המועצות – 15 בנובמבר 2000, פוניבז', ליטא) היה כדורגלן ליטאי, ששיחק בעמדת הקשר.

== קריירה ==
סטומבריס החל לשחק כדורגל במולדתו אליטא, מאמנו הראשון היה פטרס סימונביצ'יוס. בגיל 12 זומן לאקדמיית ספורט בפוניבז', בשנים 1991–1995 שיחק בקבוצת "אקרנאס" המקומית. לאחר שהופיע ב"קרדה-סקאלאס" בתחילת 1997, הוא הוזמן על ידי מאמן זניט סנקט פטרבורג אנטולי בישובץ. סטומבריס שיחק 15 משחקים בקבוצה, כבש שער אחד, אך לאחר פציעה הפסיק לשחק והושאל לאקרנאס. בשנת 1999 חזר לפטרבורג, אך שיחק רק 5 משחקים בקבוצת המילואים של "זניט" ועבר לטורפדו-זיל, שם שיחק 52 משחקים וכבש 7 שערים בעונה וחצי.

במדי נבחרת ליטא בשנים 1991–1999 הוא הופיע ב-37 משחקים, כבש 2 שערים.<ref>[http://fannet.org/players/irmantas-stumbris Ирмантас Стумбрис, Литва]</ref>

== מוות ==
ב-15 בנובמבר 2000 גופתו של סטומבריס נמצאה בפאתי פוניבז' ליד בית קפה ברכב האופל אסטרה שלו. חקירת משטרה ונתיחה שלאחר המוות חשפה שמת מקליע אקדח ברקה, היה לידו אקדח מקארוב.<ref>[http://www.kommersant.ru/Doc-y/163513 Погиб Ирмантас Стумбрис]</ref> תיאוריות שונות הועלו בשאלה האם הוא נהרג או התאבד.<ref>[http://www.trud.ru/article/30-11-2000/15948_poslednij_tajm_irmantasa_stumbrisa.html ПОСЛЕДНИЙ ТАЙМ ИРМАНТАСА СТУМБРИСА]</ref>

== משפחתו ==
זוגתו הייתה אינטה סטומבריינה, שילדה לו את בנו דומיניקאס (נולד ב-1996). החותן היה ראש עיריית פוניבז'.

== תארים ==
* אליפות ליטא (1): 1993

== קישורים חיצוניים ==

* [http://zatorpedo.narod.ru/pamyaty/stumbrisstat/statstumbris4.html מוות בנקודת העונשין]
* [http://zenit-history.ru/sezony/62-igroki-s/482-stumbris-irmantas-branislavovich סטטיסטיקה], באתר zenit-history.ru

==הערות שוליים==

קטגוריה:כדורגלנים ליטאים
קטגוריה:קשרי כדורגל ליטאים
קטגוריה:אליטא: כדורגלנים
קטגוריה:כדורגלני מועדון הכדורגל מוסקבה
קטגוריה:כדורגלני זניט סנקט פטרבורג
קטגוריה:כדורגלני אקרנאס
קטגוריה:כדורגלני נבחרת ליטא
קטגוריה:ליטאים שנולדו ב-1972
קטגוריה:נפטרים ב-2000
ויאט אולף

ויאט ג'ס אולף (באנגלית: Wyatt Jess Oleff; נולד ב-13 ביולי 2003) הוא שחקן אמריקאי ממוצא יהודי. מוכר בשל תפקידו בסרט האימה "זה" והמשכו "זה: חלק 2" וכסטאר לורד הצעיר בסרטי "שומרי הגלקסיה" ו"שומרי הגלקסיה: חלק 2".

== ביוגרפיה ==
אולף נולד בשיקגו, אילינוי שבארצות הברית, לדאג אולף, ממשפחה יהודית אשכנזית-ממוצא רוסי, ולג'ניפר (לבית ווקר), ממשפחה נוצרית ממוצא בריטי, גרמני, והולנדי. גדל כיהודי-רפורמי עם אחיו הגדול איליי, בבית הוריו. בגיל שבע עבר עם משפחתו ללוס אנג'לס ושם החל בקריירת המשחק שלו. את התפקיד הראשון שלו עשה בפרסומת לחברת המקרקעין קולדוול באנקר.

== קריירה ==

== פילמוגרפיה ==

=== קולנוע ===
{| class="wikitable sortable"
|+
|-
! שנה
! סרט
! תפקיד
! class="unsortable" | הערות
|-
| 2014
|לחתן את ברי
| ג'יי. טי.
|
|-
| 2014
| שומרי הגלקסיה
| rowspan="2" | פיטר קוויל/סטאר לורד
|
|-
| rowspan="2" | 2017
| שומרי הגלקסיה: חלק 2
|
|-
| זה
| rowspan="2" | סטנלי "סטן" אוריס
|
|-
| 2019
| זה: חלק 2
|
|-
|2022
|Stay Awake 
|אית'ן
|
|-
|2023
|The Year Between
|ניל מילר
|
|-
|2025
|קראטה קיד <small>(אנ')</small>
|
|
|-
| rowspan="2" |TBA
|The Traveling Men
|אוסטין ביילי
|
|-
|In My Life
|איוון
|
|}

=== טלוויזיה ===
{| class="wikitable sortable"
|+
|-
! שנה
! סדרה
! תפקיד
! class="unsortable" | הערות
|-
| 2012
|מרפאת החיות
| ג'ורג' הצעיר
| פרק: "Who's afraid of Virginia Coleman?"
|-
| 2013
| Middle Age Rage
| אוליבר בובק
| סרט טלוויזיה
|-
| 2013
| פרברי הגיהנום
| קביואל
| פרק: "T-ball & Sympathy"
|-
| 2013
| שייק
| ביירון / ילד
| פרק: "Haunt it Up!"
|-
| 2013
| עד עצם היום הזה
| עוץ לי גוץ לי הצעיר
| פרק: "Think Lovely Thoughts"
|-
| 2014
| צוות עקרב
| אוון
| פרק: "Dominoes"
|-
| rowspan="3" | 2020
| זה מה שחסר לי עכשיו
| סטנלי "סטן" בארבר
| תפקיד ראשי; 7 פרקים
|-
|מחפשים את אלסקה
|לייסנדר
|פרק: "A Midsummer Night's Dream"
|-
|יום אחרי יום
|גרג
|פרק: "Destiny Cinema 2"
|-
|TBA
|עיר בלהבות
|צ'ארלי 
|סדרת טלוויזיה עתידית של אפל TV פלוס
|}

{| class="wikitable sortable"
|+וידאו קליפים
|-
! שנה
! כותרת
! אמן
! class="unsortable" | תפקיד
|-
| 2017
| "Santa's Coming for Us"
| סיה
| בן<ref>https://ew.com/music/2017/11/22/kristen-bell-sia-holiday-video/</ref>
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים ממוצא רוסי-יהודי
קטגוריה:אמריקאים שנולדו ב-2003
הארמונות והגנים בפוטסדאם-ברלין

הארמונות והגנים בפוטסדאם-ברלין (בגרמנית: Schlösser und Parks von Potsdam und Berlin) הם קבוצה של מתחמי ארמונות וגני נוף מורחבים הממוקמים באזור סביב פוטסדאם וברלין, בירת גרמניה. במונח נעשה שימוש כאשר המכלול התרבותי הוכרז כאתר מורשת עולמית על ידי אונסק"ו בשנת 1990.

הוא זכה להכרה זו בזכות האחדות ההיסטורית של נופיו - דוגמה ייחודית לעיצוב נוף על רקע רעיונות מונרכיים של המדינה הפרוסית. .

[[ארמון צציליינהוף]]
ערוגת פרחים ב[[פארק קליין-גליניקה]]
ארמון השיש]]
מצפה הכוכבים בבלסברג]]

==היקף==
בתחילה, הקיף אתר המורשת העולמית 5,000 דונם, וכלל 150 מיזמי בנייה, שנמשכו בין השנים 1730–1916. עד בשנת 1989, הופרדו אזורים אלה על ידי חומת ברלין, שנמשכה בין פוטסדאם לברלין המערבית, וכמה אתרים היסטוריים נחרבו על ידי ביצורי גבול המכונים "רצועת המוות".

שני שלבי הרחבה לאתר המורשת העולמית, בשנים 1992 ו-1999 הובילו לשילוב שטח גדול יותר. לטענת , המנהלת את אתר המורשת העולמית, עומד גודל השטח של אתר המורשת העולמית המורחב על 20,640 דונם.

==רכיבי ההכרזה של 1990==
*ארמון סנסוסי ופארק סנסוסי בפוטסדאם
*הגן החדש, ארמון השיש וארמון צציליינהוף, צפונית-מזרחית לסנסוסי, פוטסדאם
*פארק בבלסברג, וארמון בבלסברג, פוטסדאם
*ארמון גליניקה ופארק קליין-גליניקה, ברלין
*בקתת העץ ניקולסקוי, ברלין
*אי הטווסים, ברלין
*בטכרברג, ברלין
*טירת הציד גלינקה, ברלין

==ההרחבות של 1992==
*כנסיית הגואל, פוטסדאם
*הארמון והפארק זאקרו, פוטסדאם

==ההרחבות של 1999==
*שדרת עצי הטיליה (Lindenallee), פוטסדאם
*המכללה המלכותית לגינון ותחנת הרכבת של הקייזר, פוטסדאם
*ארמון לינדשטדט והפארק הצמוד, פוטסדאם
* הכפר בורנשטדט, הכנסייה, בית הקברות והנופים צפונית לפארק סנסוסי, פוטסדאם
*זקופל (Seekoppel) – הנוף המעוצב בין אגם בורנשטדט לרואיננברג
*וולטרווג (Voltaireweg, "דרך וולטר") – רצועה ירוקה ודרך בין פארק סנסוסי והגן החדש בפוטסדאם
*השדרה לפני פארק סנסוסי (Allee nach Sans Souci) – שדרת בתים מהמאה ה-19 בפוטסדאם
*אלכסנדרובקה – בתי העץ של "המושבה הרוסית", פוטסדאם
*פפינגסטברג (Pfingstberg, "הר הפנטקוסט"), מקדש פומונה והבלוודרה על פפינגסטברג, פוטסדאם
*השטח בין פפינגסטברג לגן החדש, פוטסדאם
*החוף הדרומי של יונגפרנזה, פוטסדאם
*יער המלך – היערות המקיפים את ארמון ופארק זאקרו, פוטסדאם
*דרכי הגישה לפארק בבלסברג (Vorgelände des Babelsberger Parks) – פארק בבלסברג הוא יצירת מופת של אדריכל הנוף פטר יוזף לנה שהורחב משנת 1842 ואילך על ידי הנסיך הרמן פון פיקלר-מוסקאו. דרכי הגישה, כולל השטחים לאורך נהר נותה, מהווים חלק מהנוף הכללי.
*מצפה הכוכבים בבלסברג, פוטסדאם

== קישורים חיצוניים ==

* [https://www.spsg.de/en/home/ Prussian Palaces and Gardens Foundation]

== הערות שוליים ==

*
קטגוריה:פוטסדאם: מבנים
קטגוריה:ברלין: פארקים
Moon Safari

Moon Safari הוא אלבום האולפן הראשון של צמד המוזיקה האלקטרונית הצרפתית אייר, אשר יצא לאור ב-16 בינואר 1998. Moon Safari שוחרר מחדש ב-14 באפריל 2008 לציון עשור לאלבום, והוא כלל ספר כרוך, דיוידי סרט תיעודי על הצמד ותקליטור נוסף עם הופעות חיות ורמיקסים.

Moon Safari זכה לשבחים על ידי המבקרים. עד פברואר 2012 האלבום מכר 386,000 עותקים בארצות הברית.<ref name="US sales"></ref>

== רשימת שירים ==

== קישורים חיצוניים ==

== הערות שוליים ==

קטגוריה:אלבומי בכורה מ-1998
קטגוריה:אלבומי חברת וירג'ין רקורדס
קטגוריה:אלבומי אייר
ולדימיר לוצ'יץ'

ולדימיר לוצ'יץ (בסרבית: Владимир Лучић; נולד ב-17 ביוני 1989) הוא כדורסלן סרבי, המשחק בעמדת הסמול פורוורד והפאוור פורוורד בקבוצת הכדורסל באיירן מינכן, וכן בנבחרת סרביה.

== ביוגרפיה ==
לוצ'יץ' נולד בבלגרד בשנת 1989 לוצ'יץ' השתתף בדראפט 2011, אך לא נבחר.

גובהו הוא 2.04 מטרים והוא משחק בעמדות הסמול פורווד והפאוור פורוורד.

== קריירה מקצועית ==
=== מהלך הקריירה ===
בשנת 2006 החל לוצ'יץ' לשחק כדורסל מקצועי, בקבוצת "סופרפונד" הסרבית.

בשנת 2008 עבר לשחק בפרטיזן בלגרד, עמה זכה 4 פעמים באליפות הליגה האדריאטית (2009–2011, 2013), 5 פעמים באליפות ליגת העל הסרבית (2009–2013), ו-4 פעמים בגביע הסרבי (2009–2012).

בשנת 2013 חתם על חוזה בקבוצת ולנסיה מליגת העל הספרדית. בעונת 2013/2014 זכה עם ולנסיה באליפות היורוקאפ.

בשנת 2016 הצטרף לוצ'יץ' לקבוצת באיירן מינכן הגרמנית. בעונת 2017/2018 זכה עמה הן באליפות ליגת העל הגרמנית והן בגביע הגרמני, ובעונה העוקבת זכה עמה באליפות הליגה הגרמנית.

=== שיא קריירה ===
ב-14 באוקטובר 2020 קלע לוצ'יץ' שיא קריירה של 26 נקודות במשחק היורוליג מול מכבי תל אביב.

==קישורים חיצוניים==

=== פרופילים ===

קטגוריה:כדורסלנים סרבים
קטגוריה:כדורסלני פרטיזן בלגרד
קטגוריה:כדורסלני ולנסיה
קטגוריה:כדורסלני באיירן מינכן
קטגוריה:סרבים שנולדו ב-1989
סביבה היסטורית סקוטלנד

הסביבה ההיסטורית סקוטלנד (בסקוטית גאלית: Àrainneachd Eachdraidheil Alba; באנגלית: Historic Environment Scotland, בראשי תיבות: HES) הוא גוף ציבורי ממשלתי בסקוטלנד, האחראי על מחקר, טיפול וקידום הסביבה ההיסטורית של סקוטלנד. היא הוקמה בשנת 2015 ממיזוג הסוכנות הממשלתית סקוטלנד ההיסטורית עם הוועדה המלכותית למונומנטים עתיקים והיסטוריים של סקוטלנד (RCAHMS). בין יתר התפקידים, הסביבה ההיסטורית סקוטלנד שומרת על יותר מ-300 נכסים בעלי חשיבות לאומית, כולל טירת אדינבורו, סקארה ברי ופורט ג'ורג'.

== היסטוריה ==
האחריות שלה חולקה בעבר בין סקוטלנד ההיסטורית, סוכנות ממשלתית האחראית על נכסים בעלי חשיבות לאומית, לבין הוועדה המלכותית למונומנטים עתיקים והיסטוריים של סקוטלנד, שאספה וניהלה רשומות על הסביבה ההיסטורית של סקוטלנד.<ref></ref> על פי תנאי הצעת החוק של הפרלמנט הסקוטי שפורסם ב-3 במרץ 2014,<ref></ref> השניים פורקו ותפקידם הועבר ל"סביבה ההיסטורית סקוטלנד", ב-1 באוקטובר 2015.<ref></ref>

הסביבה ההיסטורית סקוטלנד היא גוף ציבורי שאינו מחלקתי בעל מעמד של גוף ללא מטרות רווח, המנוהל על ידי חבר נאמנים שממונה על ידי הממשלה הסקוטית. הגוף מיישם את "מקומנו בזמן", אסטרטגיית הסביבה ההיסטורית של סקוטלנד ואחראי על מבנים ומונומנטים בטיפול המדינה, כמו גם אוספים לאומיים של כתבי יד, רישומים ותצלומים. מעבר לאוספים אלה, הסביבה ההיסטורית סקוטלנד מספקת מימון והכוונה לעבודות שימור וחינוך ברחבי סקוטלנד.<ref></ref>

Canmore הוא מאגר מקוון שמתוחזק על ידי הסביבה ההיסטורית סקוטלנד מאז 2015. בעבר היא הוחזקה על ידי הוועדה המלכותית למונומנטים עתיקים והיסטוריים של סקוטלנד.

== ראו גם ==
* מונומנט רשום
* קאדו (ויילס)

== קישורים חיצוניים ==
* 

==הערות שוליים==

קטגוריה:סקוטלנד: מבנים
קטגוריה:2015
קטגוריה:אדריכלות סקוטית ברוניאלית
קטגוריה:הממלכה המאוחדת: ארגונים ממשלתיים
קטגוריה:גופים לאומיים לארכאולוגיה
חרארד רווה

חרארד קורנליס ססיל דה ואן הט רווה (בהולנדית: Gerard Kornelis Cecil de van het Reve; 14 בדצמבר 1923 – 8 באפריל 2006) היה סופר הולנדי. נולד באמסטרדם שבהולנד. הוא התחיל לכתוב תחת שם העט סימון חרארד ססיל דה ואן הט רווה ואימץ את השם הקצר יותר חרארד רווה [ˈɣeːrɑrt ˈreːvə] ב-1973.

יחד עם וילם פרדריק הרמנס והארי מוליש הוא נחשב כאחד מ"שלושת הגדולים" (De Grote Drie) של הספרות ההולנדית שלאחר מלחמת העולם השנייה. 

בשנת 1947 יצא לאור הרומן שכתב "שעות הערב" שנחשב לאחת היצירות החשובות ביותר של התקופה. ספר שהוציא לאור ב־1983 האדם הרביעי (De vierde man, באנגלית – The Fourth Man) היה הבסיס לסרט בשם זה מ-1983 של פול ורהובן.

רווה היה אחד הסופרים הומוסקסואלים הראשונים שיצאו מהארון בהולנד.<ref name="glbtq"></ref> כתיבתו הבוטה על משיכה ארוטית, יחסים מיניים ומשגל בין גברים נחשבה כמזעזעת עבור קוראים רבים. עם זאת, הוא עשה זאת בדרך אירונית, מלאת הומור וניתנת להזדהות, אשר תרמה להפיכת ההומוסקסואליות למשהו נסבל וקביל עבור רבים מקוראיו. תמה מרכזית נוספת, תכופות בשילוב ארוטיות, היא הדת. רווה עצמו הצהיר שהמסר העיקרי בכל עבודתו הוא גאולה מהעולם החומרי שבו אנו חיים.

== קישורים חיצוניים ==

* 
* 
* 

==הערות שוליים==

קטגוריה:סופרים להט"בים
קטגוריה:סופרים הולנדים
קטגוריה:מחלוקות בספרות
קטגוריה:הולנדים שנולדו ב-1923
קטגוריה:הולנדים שנפטרו ב-2006
Impossible (שיר של קניה וסט)

Impossible הוא סינגל שהוקלט על ידי הראפר האמריקאי קניה וסט, בשיתוף הראפר האמריקאי טוויסטה, הזמרת האמריקאית קיישיה קול והזמר האמריקאי BJ , מתוך פסקול הסרט משימה בלתי אפשרית 3. השיר יצא לאור ב-5 במאי 2006, כשיר הנושא של הסרט, על ידי חברות התקליטים רוק-א-פלה רקורדס ודאף ג'אם.

== רקע ==
יחד עם שאר שירי הפסקול Mission: Impossible III של הסרט משימה בלתי אפשרית 3, השיר הוקלט במרץ 2006 במהלך שמונה ימים ב-"Sony Scoring Stage" שבקולבר סיטי , קליפורניה והופק על ידי המפיק המוזיקלי של הסרט מייקל ג'אקינו.<ref></ref> כוכב סדרת הסרטים טום קרוז העיד על שמחתו בשל תרומתו של וסט לפסקול, ותיאר את עצמו כ"מעריץ" של יצירותיו של וסט.<ref></ref>

השיר מכיל בתוכו דגימה מתוך השיר "It's Impossible" של להקת הפאנק New Birth .<ref></ref>

== ביקורת ==
השיר הוצב ברשימה "" (20 שירים נוראים שנעשו על ידי ראפרים גדולים) שפרסם מגזין קומפלקס בשנת 2013.<ref></ref> ג'ונתן רינגן מרולינג סטון נתן לשיר דירוג של שניים מתוך חמישה כוכבים ואמר: "זה לא ממש עובד. המילים לא מסבירים מה בדיוק אמור להיות כל כך בלתי אפשרי".<ref></ref>

== הצלחה ==
השיר צעד בסך הכל 16 שבועות במצעד שירי ה-R&B\היפ הופ ובשיאו הגיע למקום ה-54 ב-24 ביוני 2006, למעלה מחודש לאחר שיצא כסינגל.<ref name=":0"></ref> במצעד השירים מתחת להוט 100, הגיע השיר בשיאו למקום ה-27.<ref name=":0" />

== רשימת השמעה ==
תקליטור סינגל<ref></ref>
# – 3:23
# – 5:12
# – 5:09

סינגל 12"<ref></ref>
; צד א'
# - 3:25
# - 3:25
; צד ב'
# - 5:09
# - 5:41

הורדה דיגיטלית<ref></ref>
# - 3:22

== מיקומי שיא ==

== הערות שוליים ==

קטגוריה:שירי 2006
קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים מסרטי קולנוע
קטגוריה:סינגלים בהוצאת רוק-א-פלה רקורדס
המהפכה (סדרת טלוויזיה, 2020)

המהפכה (בצרפתית: La Révolution) היא סדרת טלוויזיה צרפתית מז'אנר היסטוריה חלופית בסדרה 8 פרקים, כל פרק באורך של כ-50 דקות.<ref name="vogue"></ref> הסדרה נוצרה על ידי אורליאן מולאס. והיא משודרת מ-16 באוקטובר 2020 בנטפליקס.

== עלילה ==
דיוקנו של ג'וזף איגנס גיליוטין מאת ז'אן מישל מורו, [[מוזיאון קרנוולה]]
בשנת 1787 בממלכת צרפת. ג'וזף איגנס גייוטין — ממציא הגיליוטינה מקבל משימה לנהל חקירת רציחות מסתוריות. במהלך החקירות הוא מגלה את קיומו של "דם כחול". הדם הכחול מתפשט בקרב האצולה ויש לו השפעות הרסניות על גוף האדם והתנהגותו, האצילים בעלי "הדם הכחול" נתקפים בשיגעון ותוקפים את "פשוטי העם". והעם יוצא למרד שיוביל למהפכה הצרפתית.

== שחקנים ודמויות ==
* אמיר אל קאסם - ג'וזף איגנס גיליוטין
* מרילו אוסילו - אליז דה מונטרגי
* קולין בל - אופלי
* ממאדו דומביה - אוקה
* ליונל ארדואן - אלברט גיליוטין
* ג'וליין פריסון - דונאטין דה מונטרגי
* איזבל איימה גונזלס-סולה - קאטל
* אמליה לקמנט - מדלן
* לורן לוקאס - שארל דה מונרגי
* דימיטרי סטורוז' - אדמונד דה פרוז
* גאיה וייס - מריאן

== הפקה ==
הסופרים אורליאן מולאס וגאיה גואסטי העלו את הרעיון לסדרה על בסיס ציטוט של נפוליאון בונפרטה (L’Histoire est un tissu de mensonges sur lequel on se met d’accord, היסטוריה היא רשת שקרים שאנחנו מסכימים עליהם). הם רצו לכתוב היסטוריה חלופית על התקופה המפורסמת ביותר בהיסטוריה של צרפת: המהפכה הצרפתית. לדבריהם, גם אם כולם מכירים את האירועים הללו, הרעיון הוא לדמיין עלילה החושפת את האמת באופן אחר.<ref name="HuffPost"></ref>

לצורך תיאור אותנטי יותר, צוות הסדרה ביקר בכמה מקומות היסטוריים, כמו טירות וו-לה-ויקונט ופונטנבלו בסיין-א-מארן.

== שיווק ==
ב-14 ביולי 2020, ביום הבסטיליה, נטפליקס חשפה את הטריילר הראשון של הסדרה.

== עונה שנייה ==
ב-15 בינואר 2021 נטפליקס צרפת הודיעו כי הסדרה עתירת התקציב "המהפכה" לא תזכה לעונה שנייה, זאת למרות הביקורת החיובית מהצופים. נטפליקס צרפת הרחיבה ואמרה "שהציבור לא מצא בסדרה את מה שהם רצו".<ref></ref>

== ראו גם ==
* המהפכה הצרפתית
== קישורים חיצוניים ==
* 

==הערות שוליים==

קטגוריה:סדרות אימה
קטגוריה:סדרות דרמה היסטוריות
קטגוריה:סדרות טלוויזיה צרפתיות
קטגוריה:המהפכה הצרפתית
קטגוריה:נטפליקס: תוכניות וסדרות
קטגוריה:תוכניות טלוויזיה בשפה הצרפתית
קטגוריה:היסטוריה חלופית בסדרות טלוויזיה
אייב פלד

אברהם (אייב) פלד (נולד-1945) הוא מהנדס ואיש עסקים ישראלי, יושב ראש חברת סינמדיה (לשעבר NDS).
==ביוגרפיה==
נולד בשם אברהם ברטפלד בעיירה בורדוז'ני, שבמחוז סוצ'אבה בצפון רומניה. משפחתו עלתה לישראל בשנת 1958 והתיישבה בנהריה. סיים תואר ראשון ב-1967 ותואר שני ב-1971, שניהם בהנדסת חשמל ואלקטרוניקה בטכניון. בצבא שירת כקצין קשר ובתפקידו האחרון היה הקצין הטכני הראשי של חיל הקשר. בשנים 1971-1970 עבד בחברת ECI Telecom, אחר כך נסע לארצות הברית שימש כעוזר מחקר וסיים את הדוקטורט באוניברסיטת פרינסטון ב-1974. לאחר הלימודים החל לעבודת בחברת IBM בארצות הברית ובישראל, והתקדם עד לתפקיד סגן נשיא של חטיבת המחקר לתוכנה ולמערכות.

בשנת 1993, גייס עוזיה גליל, מייסד ומנכ"ל אלרון, את פלד לחברה לתפקיד סגן נשיא בכיר לפיתוח עסקי. בין השאר הוביל את הקמת חברת "אלרונט", שהייתה אחד מספקי האינטרנט הראשונים בישראל. בהמשך מוזגה "אלרונט" לתוך חברת נטוויז'ן, שהקימה בתו של עוזיה גליל, רות אלון. עוזיה גליל ביקש שפלד יחליף אותו כמנכ"ל אך ביולי 1995 הוא קיבל הצעה מאיל התקשורת רופרט מרדוק לשמש מנכ"ל חברת "ניוז דיגיטל סיסטמז" News Digital Systems או בקיצור NDS. NDS הוקמה בשם "ניוז דאטהקום ריסרץ'" (NDR) ב-1988, בשותפות בין מכון ויצמן, שהחזיק 20% מהמניות, תאגיד ניוז קורפ של רופרט מרדוק שהחזיק 60% מהמניות ומשקיעים נוספים. על בסיס טכנולוגיה שפיתח עדי שמיר, מתמטיקאי שהתמחה בתחום הקריפטוגרפיה. החברה חתמה על חוזה עם חברת "בי סקיי בי" הבריטית, המספקת שירותי טלוויזיה בלוויין, בה החזיק תאגיד ניוז קורפ כ-35% מהמניות. החברה פתחה מערכת הצפנה המכילה ממיר וכרטיס חכם המכיל את שבב הפענוח המבוסס על אלגוריתם מתמטי מתקדם. המוצר הראשון סופק ב-1990. NDS הייתה חברת האם הבריטית שהחזיקה בחברת הבת "ניוז דאטהקום" שפעלה מהר חוצבים בירושלים. ב-1993 רכשה ניוזקורפ מהשותפים את הבעלות המלאה תמורת 13.5 מיליון דולר. פלד עבר להתגורר בלונדון, ומשם ניהל את פעילותה של NDS ברחבי העולם. תחת ניהלו של פלד התרחבה החברה לתחומים נוספים מעבר להצפנת שידורי לוויין, גם להצפנת טלוויזיה בכבלים, וטלפונים סלולרים, אספקה של מערכות שלמות וטכנולוגיות לטלוויזיה אינטראקטיבית. החברה הונפקה בבורסת נאסד"ק בנובמבר 1999, לפי שווי של מיליארד דולר, וגייסה 180 מיליון דולר. בשנת 2009 רכשה קרן פרמירה יחד עם ניוז קורפ את כל המניות הציבוריות של NDS לפי שווי של 3.7 מיליארד דולרים והחברה נמחקה מהבורסה.

ביולי 2011 הודיע פלד על פרישתו מתפקיד המנכ"ל של NDS, ועבר לשמש כיושב ראש דירקטוריון החברה. מספר חודשים אחר כך, במרץ 2012 רכשה חברת סיסקו את NDS תמורת 5 מיליארד דולר. זו הייתה עסקת הרכישה הגדולה ביותר של חברה ישראלית עד אז. באותה עת העסיקה NDS במרכז הפיתוח שלה שבירושלים 1,300 עובדים, ובסך הכל 5,300 עובדים ברחבי העולם. וההכנסות השנתיות של החברה הגיעו לכמיליארד דולר. פלד עבר לעבוד בחברת סיסקו ומונה לתפקיד סגן נשיא בכיר ואסטרטג ראשי לקבוצת הווידאו והשיתופיות.

במאי 2018, הודיעה חברת סיסקו על מכירת החברה חזרה לקרן פרמירה תמורת כמיליארד דולר. פלד מונה ליושב ראש חברת סינמדיה - SynaMedia, החברה החדשה שהוקמה על בסיס רכישה זו.

==חיים אישיים==
נשוי ליהודית (לבית אוברנדורף) ולהם בת, דפנה.

==קישורים חיצוניים==
<div class="mw-content-ltr">
* 
</div>
* 
==הערות שוליים==

קטגוריה:אנשי עסקים ישראלים
קטגוריה:מנכ"לים ישראלים
קטגוריה:ישראלים שנולדו ב-1945
ספנדרל

ספנדרלים בקשת ארכיטקטונית
ספנדרלים בין המעגל לריבוע החוסם
אדן החלון בקומה מעליה]]
ספנדרל (באנגלית: Spandrel) הוא חלל משולש בין עקומת הקשת למסגרת האופקית והאנכית סביבה, או אחד מארבעת הרווחים בין מעגל חסום לריבוע החוסם.<ref name=SpandrelBritanica1911> 
</ref><ref name=SpandrelWebster> </ref>

המונח ספנדרל בתולדות האמנות והאדריכלות, מתייחס בעיקר למרחב שבין קשת לגבול מלבני. למשל: שטח הקיר שתחום בין עקומת קשת ארכיטקטונית למסגרת סביבה, הרווח שבין המדליון המרכזי של השטיח לפינותיו המלבניות, הרווח בין ציור טונדו למרובע תוחם, או הרווח שבין לוח המחוונים העגול של מגדל שעון לריבוע סביבו. לעיתים קרובות הספנדרלים מלאים בקישוטים.

בבניין עם יותר מקומה אחת, המונח ספנדרל משמש גם לציון החלל שבין החלק העליון של החלון בקומה אחת לבין אדן החלון בקומה מעליה. המונח משמש בדרך כלל כאשר יש אלמנט דקורטיבי בחלל זה, או כאשר החלל בין החלונות מלא בזכוכית אטומה או שקופה, שבמקרה זה נקראת "זכוכית ספנדרל".

מן הספנדרלים של בזיליקת סן מרקו נגזר הביטוי ספנדרל ביולוגי, אשר נטבע ב"מאמר הספנדרלים" משנת 1979. ספנדרל ביולוגי הוא תכונה פנוטיפית שהיא תוצר לוואי של האבולוציה של מאפיין אחר, בניגוד לתכונה שהיא תוצר של ברירה טבעית.

==גלריה ==
<gallery>
קובץ:Decoración geométrica mudérar-siglo XIV-palacios cristianos de la aljaferia.jpg|ארמון אלחפריה, סרגוסה
קובץ:San Marco spandrel.jpg| בזיליקת סן מרקו, ונציה
קובץ:Biblioteca marciana Venezia arco con angeli femminili.jpg|הספרייה הציבורית , ונציה
קובץ:Paris - Arc de Triomphe du Carrousel - PA00085992 - 034.jpg|שער הניצחון של קרוסל, פריז
קובץ:Salviati chigi winter.jpg|"חורף", ציור טונדו, קפלת קיגי, רומא
קובץ:Spedale innocenti, putto.JPG|אוספדלה דלי אינוצ'נטי, פירנצה
קובץ:TajSpandrel.jpg|טאג' מהאל, אגרה (הודו)
</gallery>

==קישורים חיצוניים==

* 

== הערות שוליים ==

קטגוריה:הרנסאנס
קטגוריה:ציור